**Logo, company name

Description automatically generated**

**TALKING POINTS YBHG DATUK PRESIDEN**

**BENGKEL PENGAWAI PENGELAS DAN PEGAWAI KESELAMATAN JABATAN PERBADANAN PUTRAJAYA**

**9-11 DISEMBER 2021**

* Ucapan terima kasih kepada Penceramah iaitu **Encik Mohamad Hanafi bin Mohd Nordin, Pengarah di Pejabat Ketua Pegawai Keselamatan Kerajaan Malaysia (CGSO),** **Negeri Melaka** kerana sudi hadir, untuk berkongsi ilmu dengan pegawai-pegawai Pengurusan Tertinggi dan Pengarah-Pengarah Bahagian di Perbadanan Putrajaya.
* Bengkel Pegawai Pengelas dan Pegawai Keselamatan Jabatan ini pertama kali diadakan bagi semua Pegawai Pengelas dan Pegawai Keselamatan Jabatan yang dilantik di PPj. Ianya juga adalah satu keperluan yang telah dikemukakan oleh CGSO hasil laporan Inspektorat Keselamatan Perlindungan sewaktu kunjungan ke Kompleks Perbadanan Putrajaya.
* Pegawai Pengelas dan Pegawai Keselamatan Jabatan yang dilantik perlu menghadiri Kursus Pengelas dan Kursus Pegawai Keselamatan Jabatan atau Kursus Keselamatan Perlindungan sebagai pendedahan terhadap acaman keselamatan serta memantapkan lagi pengetahuan dalam perlaksanaan aspek keselamatan perlindungan di Perbadanan Putrajaya.
* Penganjuran bengkel ini adalah sebagai usaha berterusan pihak pengurusan Perbadanan Putrajaya dalam memberi penekanan terhadap **keselamatan perlindungan** yang meliputi aspek-aspek Keselamatan Fizikal, Keselamatan Dokumen, Keselamatan ICT dan juga Keselamatan Peribadi kepada semua pegawai-pegawai yang terlibat.
* Pelantikan Pegawai Pengelas adalah merujuk kepada **Seksyen 2B, Akta Rahsia Rasmi 1972 (Akta 88)** yang menyatakan pegawai awam yang dilantik sebagai Pegawai Pengelas perlu mengelaskan apa-apa suratan rasmi, maklumat atau bahan sebagai “Rahsia Besar”, “Rahsia”, “Sulit” atau “Terhad” mengikut mana-mana yang berkenaan.
* Semua yang hadir pada bengkel ini telah pun dilantik sebagai Pegawai Pengelas oleh YB Menteri Wilayah Persekutuan bagi melaksanakan fungsi pengkelasan dokumen yang berkenaan.
* Bagi Pegawai Keselamatan Jabatan pula, **Ketua Pegawai Keselamatan Perbadanan Putrajaya adalah Naib Presiden Kanan, Jabatan Perkhidmatan Korporat; YBhg Dato’ TPr. Fadlun bin Mak Ujud** dan dibantu oleh Naib-naib Presiden Jabatan sebagai Penolong Pegawai Keselamatan Jabatan. Pegawai Keselamatan yang dilantik adalah bertanggungjawab menyelaras dan melaksanakan perkara-perkara yang berkaitan dengan keselamatan perlindungan di Jabatan masing-masing.
* Semoga inisiatif yang diambil oleh Bahagian Pentadbiran untuk mengadakan bengkel ini dapat memberi manfaat kepada semua, berkaitan Pengurusan Keselamatan Perlindungan di samping memperkemas prosedur dan arahan tetap keselamatan perlindungan sedia ada, selaras dengan kehendak dan keperluan **Arahan Keselamatan Kerajaan dan Garis Panduan Keselamatan Perbadanan Putrajaya.**
* Dengan ini saya merasmikan Bengkel Pengawai Pengelas Dan Pegawai Keselamatan Jabatan Perbadanan Putrajaya